محمد على الحلو

محمد محمد على الحلو Mohamed El Helw هوا مروض اسود مصرى راحل. كان بيشتغل فى السيرك القومى بالعجوزه فى فتره السبعينيات و كان واحد من اشهر مدربين الاسود, لاكن لقى مات فى حادثه مشهوره جدا فى نص التمنينات لما انقض عليه الاسد «سلطان» و عضه و مات فى المستشفى.

دخل مدرسه السيرك سنة 1962, و بعد تخرجه كان من اوائل ابناء السيرك القومى اللى افتتح سنة 1966 بالعجوزه بمحافظة الجيزه, شارك كمان محمد الحلو بادوار صغيره فى كتير من الاعمال السينمائيه المصريه زى فيلم "رصيف نمره 5" سنة 1956 و"ابو حديد" سنة 1958.

 نشاته 
محمد الحلو واحد من عيلة الحلو الشهيره بعالم السيرك, جده هوا محمد على الحلو اللى اسس سيرك الحلو سنة 1889 اللى كان بيستفاد من الفرق الاجنبيه اللى كانت بتقدم عروض فى عهد الخديوى اسماعيل.

وبعد ثورة 23 يوليه قرر عبد الناصر ينشئ سيرك قومى يكون مقره حى العجوزه و بيطل على نهر النيل, و كمان استقدم الخبرا السوفيت لاغراض سياسيه و عسكريه استقدمهم كمان للاستفاده من تجربتهم فى مجال السيرك و اتفتح مدرسة السيرك فى سنة 1962, و بدات فى تخريج ابنائها لحد افتتاح السيرك القومى رسميا فى 1966, و لسنين فضل السيرك القومى المصرى رائد بين الدول العربيه و كانت الدول العربيه بتتلهف على جولاته بينها.السيرك القومى المصرى.. صانع البهجه للصغار والكبار 

 قصه مصرعه 
بدت قصته لما فى واحد من العروض فى السيرك لما اتلفت محمد الحلو عشان تصفيق الجمهور بعد نمره ناجحه مع الاسد ( سلطان ) و فى لحظه خاطفه قفز الاسد على كتفه من ورا و غرز مخالبه و سنانه فى ظهره.و سقط المدرب على الارض ينزف و من فوقه الاسد الهايج, و اندفع الجمهور و الحراس بالكراسى. و هجم ابن الحلو على الاسد بقضيب من حديد و قدر يخلص ابوه لكن بعد فوات الاوان. و نقل المستشفى بس اتوفى بعد كده بايام, كانت آخر كلمه قالها محمد الحلو و هو بيموت: اوصيكو ما حدش يقتل سلطان وصيه امانه ما حدش يقتله.بوابه الفجر: قصه وفاه محمد الحلو .. عبره للبشر جريده الدستور : الاسد «الانسان» تفاصيل مقتل المدرب محمد الحلو ..وقصه وفاه الاسد اللى قتله 
 اعماله فى السينما 
محمد الحلو برع كمان فى السنيما المصريه و خصوصا فى ادوار الشر لكن شهرته الاكبر فى السيرك طغت على معرفة الناس بيه كممثل سينمائى معروف اتالق كتير فى ادوار الشر.

 ملوك الضحك:1975
 موعد مع الحبيب:1973
 البحث عن فضيحه:1973-عتريس
 الغضب:1972
 هى والشياطين:1969-صالح
 العتبه جزاز:1969
 مجرم تحت الاختبار:1969
 ابن الحته:1968
 مطلوب زوجه فورا:1964-رجل بالبار
 الحسناء والطلبه:1963-المتشاجر بالكباريه
 اميره العرب:1963
 انا الهارب:1962
 عنتر بن شداد:1961-عروه بن الورد
 السفيره عزيزه:1961
 عنتر يغزو الصحراء:1960
 نداء العشاق:1960
 امسك حرامى:1958-شقيق نونا الراقصه
 ابو حديد:1958
 المعلمه:1958-بيومى
 حبيب حياتى:1958
 ابن حميدو:1957-من افراد العصابه
 رصيف نمره 5:1956-فرد العصابه المقتول
 شياطين الجو:1956
 حميدو:1953
 فى الهوا سوا:1951-احد لاعبى السيرك
 مغامرات عنتر وعبله:1948

 شوف 
 سيرك الحلو
 السيرك القومى
 ترويض الاسود

 مصادر 

تصنيف:ممثلين مصريين
تصنيف:سيرك